6249 Τζένιφερ

Η 6249 Τζένιφερ (6249 Jennifer) είναι ένας αστεροειδής που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών. Ανακαλύφθηκε στις 7 Μαΐου 1991 από την Αμερικανίδα αστρονόμο Έλινορ Χέλιν στο Αστεροσκοπείο του Πάλομαρ (κωδικός IAU 675) στην Καλιφόρνια, ΗΠΑ.

Η αρχική προσωρινή ονομασία του αστεροειδούς, ήταν 1991 JF1. Στις 5 Ιανουαρίου 1996, ο αστεροειδής ονομάστηκε επίσημα 6249 Jennifer σε ένδειξη τιμής για την Αμερικανίδα ηθοποιό Τζένιφερ Τζόουνς (Jennifer Jones, 1919-2009), η οποία κέρδισε το Όσκαρ Α' γυναικείου ρόλου και τη Χρυσή Σφαίρα καλύτερης γυναικείας ερμηνείας για τον πρωταγωνιστικό της ρόλο στην ταινία Ουράνια οπτασία (The Song Of Bernadette) του 1943, ενώ στη συνέχεια προτάθηκε για το χρυσό αγαλματίδιο άλλες τέσσερις φορές και για Χρυσή Σφαίρα άλλη μία φορά, και γενικότερα συγκίνησε το κοινό σε δραματικές, κυρίως, ερμηνείες κατά τη διάρκεια της καριέρας της.

 Τροχιακά χαρακτηριστικά 

Η Τζένιφερ βρίσκεται σε μέση απόσταση 1,914 Αστρονομικών Μονάδων (Astronomical Unit / AU) από τον Ήλιο και στο περιήλιο φτάνει σε απόσταση έως και 1,642 AU, ενώ στο αφήλιο φτάνει στη μέγιστη απόσταση των 2,186 AU. Ανήκει στην Οικογένεια αστεροειδών της Ουγγαρίας και επί πολλές εβδομάδες πριν και μετά το περιήλιο της τροχιάς της βρίσκεται μέσα από το εσώτατο όριο της Κύριας Ζώνης Αστεροειδών (προς την πλευρά του Ήλιου), πλησιάζοντας την τροχιά του πλανήτη Άρη. Μάλιστα ανήκει στους αστεροειδείς που η τροχιά τους τέμνεται με εκείνη του πλανήτη Άρη, καθώς στην πλησιέστερη προσέγγισή της στον Ήλιο μπαίνει πιο εσωτερικά από το αφήλιο της τροχιάς του πλανήτη Άρη, το οποίο είναι στις 1,66621 AU. Η εκκεντρότητα της Τζένιφερ είναι 0,141 και η κλίση τροχιάς της είναι 28,10 μοίρες ως προς την εκλειπτική. Χρειάζεται 967,448 ημέρες (2,6490238661191 έτη) για να ολοκληρώσει μία τροχιά γύρω από τον Ήλιο. Η Τζένιφερ είναι ένας από τους ελάχιστους αστεροειδείς της Κύριας Ζώνης που περιφέρεται γύρω από τον Ήλιο σε λιγότερες από χίλιες γήινες ημέρες.

 Φυσικά χαρακτηριστικά 

Το απόλυτο μέγεθος της Τζένιφερ (όπως αυτό ορίζεται για το Ηλιακό Σύστημα) είναι 13,09. Έχει διάμετρο 7,2 χιλιόμετρα και συμπληρώνει μία περιστροφή γύρω από τον εαυτό της κάθε 4,9566 ώρες, μια ταχεία περιστροφή, ακόμα και για αστεροειδή. Ανήκει στον φασματικό τύπο Xe. Warner, B. D.; Gross, J., & Harris, A. W. (2006): Analysis of the lightcurve for 6249 Jennifer. In: The Minor Planet Bulletin 33(1), p. 23f.

 Παραπομπές 

 Βιβλιογραφία 
 Lutz D. Schmadel. Dictionary of Minor Planet Names. — Fifth Revised and Enlarged Edition. — B., Heidelberg, N. Y.: Springer, 2003. — 992 p. — ISBN 3-540-00238-3.
 Lutz D. Schmadel. Dictionary of Minor Planet Names. — Springer Science & Business Media, 2012-06-10. — 1458 с. — ISBN 9783642297182.
 Kerrod, Robin. Asteroids, Comets, and Meteors. — Lerner Publications Co., 2000. — ISBN 0585317631.

 Εξωτερικοί σύνδεσμοι 
 Orbit type: Mars-crosser. Minor Planet Center / MPC (Κέντρο Ελασσόνων Πλανητών), Smithsonian Astrophysical Observatory, under the auspices of Division F of the International Astronomical Union (IAU).
 6249 Jennifer 6249 Jennifer (1991 JF1) [Classification: Mars-crossing Asteroid] in the Small Body Database of Jet Propulsion Laboratory, NASA, California Institute of Technology, in Pasadena, California, USA.
 Asteroid Lightcurve Database (LCDB), query form (info )
 Dictionary of Minor Planet Names, Google books.
 Asteroids and comets rotation curves, CdR – Observatoire de Genève, Raoul Behrend.
 Discovery Circumstances: Numbered Minor Planets (5001)-(10000) – Minor Planet Center (Κέντρο Ελασσόνων Πλανητών).

Τζενιφερ
Τζενιφερ